Chelsea, London
<s>Chelsea je ime današnjeg londonskog kvarta koji se nalazi u boroughu Kensington and Chelsea.</s>

<s>Karakteristike 
Chelsea se proteže po zapadnom Londonu duž Temze, udaljen nekih 3.2 km južno od Trga Trafalgar.</s><s>To je kvart uskih ulica i stambenih kuća iz georgijanskog i viktorijanskog doba.</s><s>Mnogi slavni ljudi živjeli su u tom kvartu, među inima; Shelley, Thomas More, William Turner, George Eliot, Mick Jagger i Margaret Thatcher.</s><s>U Chelsiju je živio i Oscar Wilde u ulici Tite, tu je napisao roman The Picture of Dorian Gray.</s>

<s>Najslavnija ulica Chelsija je King's Road - promenada koja ide od Kraljevskih štala (Royal Mews) do Trga Sloane.</s><s>Nju je dao podići kralj Charles II da poveže dvije palače Hampton Court i Westminster.</s><s>Na kraju King's Roada, tik uz granicu sa luksuznim kvartom Belgravia nalazi se trgovačko srce Chelsea Trg Sloane
Na tom trgu nalaze se velike robne kuće kao što je Peter Jones, koji leži na zapadnoj strani trga od 1877.</s>

<s>Kraljevsku bolnicu (Royal Hospital) sagradio je Christopher Wren krajem 17. vijeka kao dom za vojnike veterane, tu funkciju ima i danas.</s><s>Po pravilima te kuće, štićenici te ustanove mogu postati samo profesionalni vojnici stari najmanje 65 godina, koji su zaslužili državnu 
penziju.</s><s>Oni pored smještaja i hrane dobijaju i doplatak za pivo i cigarete, zauzvrat moraju prisustvovati na državnim ceremonija i vojnim paradama.</s><s>To je najvjerovatnije najstariji starački dom u Engleskoj, u kom je bilo položeno tijelo - Vojvode od Wellingtona prije ukopa u grobnicu u Katedrali Svetog Pavla.</s>

<s>Kvart je poznat po sajmu cvijeća koji se održava svake godine u maju po parkovima Kraljevske bolnice.</s><s>Taj sajam startao je u kvartu Chiswick, ali su organizatori 1850-ih upali u financijske teškoće, iz kojih ih je izvukao suprug kraljice Viktorije Princ Albert.</s><s>On je pronašao nove investitore u Kensingtonu, pa se sajam tamo preselio, nakon godina seljakanja od 1913. održava se u Chelseu.</s>

<s>Jedna od većih atrakcija je Botanički vrt (Physic Garden) osnovan 1673. kao mjesto za proučavanje ljekovitog bilja.</s><s>Danas sadrži oko 5000 različitih vrsta biljaka podijeljenih u nekoliko grupa.</s>

<s>U Chelseu se nalazi i Nacionalni muzej vojske, koji ima kolekciju artefakta od 1485. i veliku biblioteku.</s>

<s>Historija 
Za srednjeg vijeka Chelsea je bio feud Westminsterske opatije.</s><s>Nakon raspuštanja samostana 1530-ih, kralj Henry VIII zaplijenio je imanje, zajedno sa imanjem Thomasa Mora i poklonio ga svojoj posljednjoj ženi Catherini Parr.</s><s>Sredinom 18. vijeka Chelsea je postao poznat po proizvodnji porculana, a park Ranelagh krajem 18. vijeka kao zabavni centar.</s>

<s>Chelsea je bio borough sve do 1965. kad je spojen sa Kensingtonom u .</s>

<s>Izvori</s>

<s>Vanjske veze</s>

<s>Chelsea</s>

<s>Distrikti Londona</s>

